Microsohk tutvustas ilma suurema meediakärata uut Internet Exploderi funktsionaalsust, mistõttu IE enam internetikülgi ei näita. Selle asemel suunatakse kasutaja Microsohi enda koduleheküljele, kus püütakse küsitule võimalikult sarnane lehekülg leida.    Kuigi Microsohk on sarnast funktsionaalsust ka varem pisteliselt rakendanud, siis uus versioon on senistest oluliselt resoluutsem. Seetõttu kardavad kodulehekülgede tegijad, et Microsohk kallutab arvutikasutajad arvama, et  Microsohi kodulehekülg ongi internet.